open-index/open-wikipedia-markdown huggingface dataset:
ڈوگرانہ

**ڈوگرانہ **  پاکستان کا ایک آباد مقام ہے اسے ڈوگرانہ بدھلہ سنت بھی کہا جاتا ہے جو ضلع ملتان میں واقع ہے۔ جو ملتان کی یونین کونسل بھی ہے
بدھلہ سنت وادی سندھ کی تہذیب کا حامل شہر تھا ۔ تاریخی حوالوں کے مطابق 2600 قبل مسیح ملتان اور بدھلہ سنت ریاست سندھ کا حصہ رہے ۔ سندھ کے آخری ہندو بادشاہ راجا داہر نے 690ء میں بدھلہ سنت میں تالاب تعمیر کرایا تھا ۔ تالاب میں اترنے کے لیے ڈیڑھ، ڈیڑھ فٹ کی 21 سیڑھیاں تھیں ۔ تالاب میں مردوں اور عورتوں کے نہانے کے لیے علاحدہ علاحدہ جگہیں مخصوص کی گئی تھیں۔واضح رہے کہ بدھلہ سنت کو ڈوگرانہ بدھلہ سنت بھی کہا جاتا رہا ہے ۔ بدھلہ سنت کا نام ہندو مذہبی پیشوا ’’بدھلہ‘‘ کے نام پر رکھا گیا۔بدھلہ سنت میں واقع تاریخی تالاب سے کچھ فاصلے پر راجا داہر کی جانب سے تعمیر کردہ مندر کے آثار بھی موجود ہیں۔ جہاں اب شاہ رکن عالم ٹاؤن کی مصالحتی انجمن، یونین کونسل آفس اور ڈاکخانہ کی عمارت تعمیر ہے ۔ اس تاریخی تالاب کی جگہ 1992ء میں ڈسٹرکٹ کونسل کے احکامات پر پارک تعمیر کرنے کا کام شروع کرا یا گیا اور اس تالاب کو مٹی سے بھر دیا گیا مگر بعد میں محکمہ متروکہ وقف املاک بورڈ کی مداخلت پر کام روک دیا گیا۔
## مزید دیکھیے
* پاکستان
* فہرست پاکستان کے شہر

## حوالہ جات

زمرہ:جغرافیہ پنجاب (پاکستان) کے نامکمل مضامین
زمرہ:ضلع ملتان کے آباد مقامات
زمرہ:ضلع ملتان کی یونین کونسلیں
کہترتھیم

**کہتر تھیم** جن کا پورا نام مولانا نور محمد تھیم تھا 1871ء میں پیدا ہوئے اور 1941ء میں انتقال کیا۔ وڈا وڈا مجموعہ مولود شریف (مُلتان،محبوب عالم پریس )
مجموعہ مولود ثانی ( مُلتان،یونین پریس ) وغیرہ آپ کی تصانیف ہیں۔

## حوالہ جات

زمرہ:سرائیکی زبان کے شعرا
زمرہ:1871ء کی پیدائشیں
زمرہ:1941ء کی وفیات
راز جتوئی

**رازجتوئی** جن کا اصل نام مرید حسین خان ہے۔ 1917ء میں قصبہ جتوئی میں پیدا ہوئے۔ آپ سرائیکی زبان کے مشہور شاعر اور نثرنگارہیں۔ آپ کی کئی تحریریں شائع ہوئیں۔
## حوالہ جات

زمرہ:سرائیکی زبان کے شعرا
زمرہ:1917ء کی پیدائشیں
مونس جتوئی

**مونس جتوئی** اصل نام  غلام حیدر مونس 1896ء میں جتوئی (پنجاب) , پاکستان پیدا ہوئے اور 1956ء کے لگ بھگ فوت ہوئے۔ مختلف اصناف پر مشتمل دیوان کے علاوہ ’’سسّی‘‘ جو قریباً 500 صفحات پر مشتمل ہے ،اپنی مثال آپ ہے۔
## حوالہ جات

زمرہ:سرائیکی زبان کے شعرا
زمرہ:1896ء کی پیدائشیں
زمرہ:1956ء کی وفیات
کوثرجتوئی

**کوثر جتوئی**  سرائیکی کے شاعر ہیں۔ کوثر جتوئی دے دوہڑے اور ہجری دوہڑے ان کی تصانیف ہیں۔
## حوالہ جات

زمرہ:سرائیکی زبان کے شعرا
ملا لطف اللہ کوڑوی

حضرت قطب الدین ثانی بن شاہ علاءالدین بن مخدوم قطب الدین سالار بڈھ کے دو صاحبزادے ملا عبد الکریم دانشمند و شاہ حسین ثانی اور ایک صاحبزادی تھیں، صاحبزادی جن سے منسوب ہویئں ان کا نام بھی مولوی عبد الکریم تھا، سالار بڈھ کی صاحبزادی ملا لطف اللہ کوڑوی کی والدہ ہیں۔

شیخ لطف اللہ کوڑوی بن مروجہ و فنون اور معقولات و منقولات کے زبردست عالم تھے، خاص طور سے فقہ اصول فقہ اور علوم عربیہ میں وہ کمال حاصل تھا کہ معاصرین انگشت بدنداں تھے.

## تعلیم و تربیت

کتاب "ملا احمد جیون حیات اور خدمات" میں لکھا ہے کہ ہر طرح کے علوم ظاہری و باطنی شیخ جمال کوڑوی سے حاصل کیے۔
جبکہ" ضیائے طیبہ  " میں لکھا ہے کہ سید شاہ جمال اولیاء کوڑوی کے شاگرد ملا عبدالرسول تھے، جو ملا لطف اللہ کے استاذ تھے.

### تلامذہ
ملا لطف اللہ کوروی سے بے شمار لوگ مستفیض ہوئے، آپ کے مشہور تلامذہ میں حضرت ملا احمد جیون، قاضی علیم اللہ کچندوی اور شیخ علی اصغر قنوجی وغیرہ شامل ہیں، آپ کی مزار مبارک کوڑہ جہان آباد میں موجود ہے.

## حوالہ جات

## مراجع
* "ملا احمد جیون حیات اور خدمات" صفحہ 221
* سبحۃالمرجان صفحہ 204، معھدالدراسات الاسلامیہ، علی گڑھ
* "تاریخ و شخصیات قصبہ کوڑہ جہان آباد" از محمد عبد السمیع ندوی صفحہ 73, 187 اور 168
* نزحۃ الخواطر
روزنامہ بیان

**روزنامہ بیان** پشاور سے شائع ہونے والا روزنامہ اخبار ہے جو 2017ء سے تا حال جاری ہے۔ روزنامہ بیان کے مدیر لطیف حیسن لطیف ہیں۔



## تاریخ اجرا
روزنامہ بیان کا اجرا 02جنوری 2017ء کو ہوا۔ اِس کے بانی لطیف حیسن لطیف ہیں۔ انھوں نے اس کے لیے انگریزی ، عربی اور فارسی کے مقبول اخباروں کو سامنے رکھ کر ایک نیا ’ لے آؤٹ‘ اختیار کیا۔ لطیف حیسن لطیف کہا کرتے تھے کہ گھر میں اخبار لگوانے کے فیصلے میں خاتونِ خانہ اور بچوں کی مرضی سب سے زیادہ چلتی ہے۔ اس لیے نہ صرف عورتوں اور بچوں کی دلچسپی کا زیادہ سے زیادہ مواد روزانہ چھاپا جائے بلکہ اخبار کی زبان ’’ آٹھہ جماعت پاس گھریلو عورت‘‘ کو مدِ نظر رکھہ کر استعمال کی جائے۔ مشکل الفاظ کے استعمال سے گریز کیا جائے۔ مثلاََ ’متضاد‘ کا لفظ ممنوع تھا ، ’الٹ‘ لکھنے کی ہدایت تھی۔


## تعلیمی اداروں کی خبریں
لطیف حیسن لطیف نے مستقل پالیسی دی کہ تعلیمی اداروں کی تقریبات کی اچھی کوریج کی جائے۔ ان کی بڑی بڑی تصاویر لگائی جائیں جن میں تمام شرکأ پہچانے جاسکیں۔ خبر میں بچوں کے نام زیادہ سے زیادہ دیے جائیں ، تاکہ جس بچے کا نام یا تصویر چھپے، اس کے پورے محلے میں ’بیان‘ کا تذکرہ ہو۔لطیف حیسن کی ہدایت تھی کہ کوئی بھی بھی شخص جو بھی خبر، مطالبہ، اپیل، اطلاع لے کر آئے، وہ ضرور چھاپی جائے۔


## خواتین کے لیے خاص فیچر
روزنامہ بیان کی انتظامیہ خاص طور پر خواتین کے لیے خصوصی فیچر شائع کرتی ہے جن میں کہانیاں، کچن کے مسائل اور کھانہ پکھانہ شامل ہیں۔
تاریخی مادیت

**تاریخی مادیت** سے مراد مارکسیت کا وہ پہلو ہے جو تاریخ کی مادی اور معاشی تعبیر سے تعلق رکھتا ہے۔ کارل مارکس کے خیال میں انسانی تاریخ داستان ہے اس جدوجہد کی جو زبوں حال طبقے بہتر معاشی مستقبل کے لیے کرتے رہے ہیں۔ استحصال کرنے اور استحصال کا شکار ہونے والے طبقوں کے درمیان ایک مسلسل آویزش جاری رہی ہے، اسے مارکسیت کی اصطلاح میں طبقاتی کشمکش کہا جاتا ہے۔ کارل مارکس کا خیال ہے کہ یہی طبقاتی کشمکش انسان کے سماجی ارتقا کا باعث بنی ہے۔ جاگیردارانہ نظام نے اس طبقاتی کشمکش کی بدولت سرمایہ دارانہ نظام کے لیے جگہ خالی کی اور سرمایہ دارانہ نظام اسی طبقاتی کشمکش کی بدولت بالآخر ایک غیر طبقاتی معاشرے کے لیے جگہ خالی کرے گا۔

## حوالہ جات

زمرہ:مادیت
زمرہ:نظریات تاریخ
زمرہ:مارکسیت
زمرہ:ویکی ڈیٹا سے مطابقت رکھنے والی مختصر تفصیل
سہل ممتنع

**سہل ممتنع** شاعری کی ایک اصطلاح ہے۔ سہل ممتنع ایسے شعر کو کہتے ہیں جس کی مثال بنانا دشوار ہو اگرچہ بظاہر آسان معلوم ہوتا ہو۔

## حوالہ جات

زمرہ:اردو ادب کی اصطلاحات
زمرہ:اردو شاعری
تقی الدین سبکی

**تقی الدین سبکی** اپنے زمانے کے مشہور فقیہ، محدث، حافظ، مفسر اور ادیب تھے۔ تاج الدین سبکی اور بہاء الدین سبکی کے والد ہیں۔ ان کا تعلق سبک کے ایک مشہور فاضل خاندان سے تھا۔ جس کے اکثر افراد قضاء و افتاء تک پہنچے۔ ان کی ولادت اپریل 1284ء میں ہوئی۔ ان کی تعلیم قاہرہ میں ہوئی اور دمشق و قاہرہ میں مفتی و قاضی کے عہدہ پر ممتاز رہے۔ ان کا انتقال 15 جون 1355ء کو مصر میں ہوا۔
## نسب
ابو الحسن علی بن عبد الکافی بن علی بن تمام بن یوسف بن موسیٰ بن تمام بن حامد بن یحییٰ بن عمر بن عثمان بن علی بن مسوار بن سوار ابن لیم سبکی، خزرجی، انصاری۔
## سوانح
شیخ تقی الدین سبکی 30 محرم الحرام آغاز صفر 683ھ / 18 اپریل 1284ء کو سبک الاحد (سبک العبید) نامی گاؤں میں پیدا ہوئے، یہ موجودہ محافظہ منوفیہ کا حصہ ہے۔ لڑکپن میں انھوں نے اپنے والد سے ابتدائی تعلیم حاصل کی؛ اپنے ابو کے ہمراہ وہ قاہرہ آ گئے جہاں انھوں نے اپنے والد شیخ عبد الکافی سبکی کی سربراہی میں وقت کے اکابرین سے تعلیم پائی۔ ان کے والد قضا میں شیخ الاسلام ابن دقیق العید کے نائب تھے۔



## تصنیفات
* شفاء السقام في زيارة خير الأنام.
* السيف الصقيل في الرد على ابن زفيل (ابن القيم).
* الدرة المضية في الرد على ابن تيمية.
* الاعتبار ببقاء الجنة والنار في الرد على ابن تيمية وابن القيم القائلين بفناء النار.
* نقد الاجتماع والافتراق في مسائل الأيمان والطلاق.
* النظر المحقق في الحلف بالطلاق المعلق.
* رفع الشقاق في مسألة الطلاق
* السيف المسلول على من سب الرسول.
* إبراز الحكم من حديث رفع القلم.
* أحكام كل ما عليه تدل.
* الإبهاج في شرح المنهاج على منهاج الوصول إلى علم الأصول للقاضي ناصر الدين البيضاوي.
* المجموع شرح المهذب، والابتهاج في شرح المنهاج للإمام محيي الدين النووي.
* غيرة الإيمان الجلي لأبي بكر وعمر وعثمان وعلي.
* سبب الانكفاف عن إقراء الكشاف.
* ثلاثيات مسند الدارمي.
* بيان الأدلة في إثبات الأهلة.
* الاعتصام بالواحد الأحد من إقامة الجمعتين في البلد.
* أجوبة أهل مصر حول "تهذيب الكمال" للحافظ المزي.
* تعدد الجمعة وهل فيه متسع.
* تقييد التراجيح في صلاة التراويح.
* ضوء المصابيح في صلاة التراويح
* فتاوى السبكي.
* فتوى أهل الإسكندرية.
* فتوى العراقية.
* الرسالة العلائية.
* إحياء النفوس في حكمة وضع الدروس.
* كشف القناع في إفادة لو الامتناع.
* التحبير المذهب في تحرير المذهب.
* القول المُوعَب في القول الموجَب.
* لمعة الإشراق في أمثلة الاشتقاق.
* مُنية المباحث في حكم دين الوارث.
* الرياض الأنيقة في قسم الحديقة.
## حوالہ جات

زمرہ:اشاعرہ
زمرہ:تیرہویں صدی کی عرب شخصیات
زمرہ:چودہوں صدی کے اسلامی مسلم علما
زمرہ:سلطنت مملوک (مصر) کے الٰہیات دان
زمرہ:سنی ائمہ
زمرہ:سنی صوفیاء
زمرہ:سنی فقہا
زمرہ:شوافع
زمرہ:شیوخ الاسلام
زمرہ:علمائے اہلسنت
زمرہ:ماہرین منطق
زمرہ:محدثین
زمرہ:مسلم الٰہیات دان
زمرہ:مصری ائمہ کرام
زمرہ:مصری سنی علمائے اسلام
زمرہ:مصری صوفیاء
زمرہ:مفسرین
زمرہ:مقالے جن میں عربی زبان کا متن ہے
زمرہ:چودہویں صدی کی عرب شخصیات
زمرہ:چودہویں صدی کے مسلم الٰہیات دان
زمرہ:قاہرہ میں پیدا ہونے والی شخصیات
زمرہ:اصولی شخصیات
دیپک کمار بدکی

**دیپک کمار بدکی** بھارت کی ریاست اتر پردیش کے ضلع غازی آباد کے شہر وسندھرا کے رہنے والے ہیں۔ وہ ایک افسانہ نگار اور نقاد ہیں۔ ان کی ولادت سری نگر کشمیر میں ہوئی۔ انھوں نے کشمیر یونیورسٹی سے انھوں نے ایم ایس سی اور پھر بی ایڈ کی ڈگری لی۔ جامعہ اردو علی گڑھ سے ادیب ماہر کی ڈگری لی۔ نیشنل ڈیفینس کالج سے گریحویشن کیا۔
پاکولا

**پاکولا** پورا نام **پاکستان-کولا**، ایک پاکستانی مشروب ہے.

## اصل
پاکولا دھاراجی (بھارت) کے ٹیلی فیملی کے سات بھائیوں کی تخلیق تھی جو 1947 میں پاکستان ہجرت کرگئی۔پکولا کا خیال اس کے بانی حاجی علی محمد سے آیا ، جس نے ایک مشروب تیار کرنے کا خواب دیکھا تھا جس میں پاکستان کے حقیقی عکاسی اور ذائقہ کی تصویر کشی کی گئی تھی۔ . اپنے خواب کی تعبیر کے ، حاجی علی محمد نے کراچی میں لارنس روڈ پر صرف دو مشینوں والی ایک چھوٹی فیکٹری کھولی جس میں پاکولا آئس کریم سوڈا ابتدائی مصنوع تھا۔

## حوالہ جات

## بیرونی روابط
* باضابطہ ویب گاہ

زمرہ:1950ء میں متعارف مصنوعات
زمرہ:پاکستان کی مشروب ساز کمپنیاں
زمرہ:پاکستانی برانڈ
زمرہ:پاکستانی مشروبات
زمرہ:مشروبات
زمرہ:برانڈز
زمرہ:ویکی ڈیٹا سے مختلف مختصر وضاحت
کوٹ ربنواز

**کوٹ ربنواز**  پاکستان کا ایک آباد مقام جو ضلع ملتان میں واقع ہے۔ جو ملتان کی یونین کونسل بھی ہے
## مزید دیکھیے
* پاکستان
* فہرست پاکستان کے شہر

## حوالہ جات

زمرہ:جغرافیہ پنجاب (پاکستان) کے نامکمل مضامین
زمرہ:ضلع ملتان کے آباد مقامات
زمرہ:ضلع ملتان کی یونین کونسلیں
ٹبہ

**ٹبہ**  پاکستان  کا ایک آباد مقام  جو ضلع مظفر گڑھ  پنجاب میں واقع ہے۔ یہ ایک یونین کونسل اور قصبہ بھی ہے۔

## مزید دیکھیے
* مظفرگڑھ کی یونین کونسلیں
* مظفرگڑھ
* ضلع مظفرگڑھ
* پاکستان
* فہرست پاکستان کے شہر

## حوالہ جات

زمرہ:ضلع مظفرگڑھ کی یونین کونسلیں

زمرہ:جغرافیہ پنجاب (پاکستان) کے نامکمل مضامین
زمرہ:ضلع مظفر گڑھ کے آباد مقامات
جنت کی تلاش (ناول)

**جنت کی تلاش** پاکستانی ناول نگار رحیم گل کا اردو زبان میں شائع ہونے والا ناول ہے۔ ناول پہلی بار 1981ء میں شائع ہوا۔ یہ مصنف کا پانچواں ناول تھا۔ اسی ناول کو سب سے زیادہ پزیرائی ملی۔ یہ ناول رحیم گل کا نمائندہ ناول ہے بل کہ ادبی حلقوں میں ان کی پہچان بنا۔ امتل اور وسیم ناول کے مرکزی کردار ہیں۔ تیسرا اہم کردار امتل کا بھائی ہے اور ان دونوں کے درمیان میں ’’کٹالیسٹ‘‘ کا کام کرتا ہے۔ امتل کسی صورت بھی دنیا کو خاطر میں نہیں لاتی۔ اس کے اقوال و افعال سے صاف ظاہر ہوتا ہے کہ خوش رہنے کے لیے وہ دنیا میں ہر ایک تجربہ کر چکی ہے چاہے جنس کا ہو یا محبت کا، سیاحت کا ہو یا گھر میں رہنے کا، لیکن اْسے کہیں چھین نصیب نہیں ہوا۔ دو دفعہ خودکشی کی ناکام کوشش اس کے نفسیاتی خلفشار کی غمازی کرتی ہے۔ وہ ایک بے پناہ پیار کرنے والے بھائی اور حد سے زیادہ محبت کرنے والے وسیم کی صحبت میں رہتی ہے لیکن پھر بھی ہر چیز سے مایوس نظر آتی ہے۔

## مزید دیکھیے
* رحیم گل
* پاکستانی ناول

## حوالہ جات

زمرہ:1981ء کے ناول
درگا پوجا

**درگا پوجا** (, , ) معروف بہ **درگ اُتسو**، **شردھ اُتسو** یا **آگ منی** ایک ہندو تہوار ہے جس کا آغاز برصغیر سے ہوا تھا، جس میں ہندو دیوی درگا سے عقیدت کا اظہار کیا جاتا ہے۔ یہ بھارتی ریاستوں میں سے مغربی بنگال، آسام، بہار اور اوڈیشا اور دیگر ایشیائی ممالک بنگلہ دیش اور نیپال میں مشہور ہے، نیپال میں یہ 'دشین' کے نام سے منایا جاتا ہے۔ یہ تیوہار ہندو تقویم کے مہینے اشون میں آتا ہے اور اشون میں گریگوری تقویم کے مطابق ستمبر اکتوبر آتا ہے۔ یہ دس روزہ تہوار ہے اور آخر کے پانچ ایام بہت اہم ہوتے ہیں۔ گھروں اور عوامی جگہوں پر پوجا کی جاتی ہے، عارضی اسٹیج اور پنڈال لگائے جاتے ہیں۔ تہوار میں کتب مقدسہ میں سے پڑھا جاتا ہے، فن کے مظاہرے ہوتے ہیں، موج میلہ ہوتا ہے، تحائف دینا، رشتہ داروں کے ہاں آنا جانا، ضیافت اور دیگر رسومات ہوتی ہیں۔ درگا پوجا کی ہندو مت کے فرقے شکتی مت میں خاص اہمیت ہے۔

دیومالا کے مطابق دیوی دُرگا نے روپ بدلنے والے اسُر، مہیشاسر کے خلاف جنگ میں فتح حاصل کی تھی اور یہ تہوار اسی یاد میں منایا جاتا ہے۔ یوں یہ تہوار برائی پر اچھائی کی جیت کی خوش میں مناتے ہیں، یہ فصل کٹائی کے تہوار کا بھی حصہ ہے اور دیوی ایک مادری قوت ہے جس کا تمام زندگیوں اور تخلیق کے پیچھے ہاتھ ہے۔ درگا پوجا کا تہوار نوراتری اور دسہرہ کے تہواروں کے قریب آتا ہے۔

درگا پوجا میں پوجے جانے والی مرکزی دیوی درگا ہے، تقریبات میں مرکزی دیوی دیوتا بھی پوجے جاتے ہیں جیسے کہ لکشمی، سرسوتی، گنیش اور کارتیکے۔ بنگالی روایات میں یہ دیوی دیوتا درگا کے بچے سمجھے جاتے ہیں اور درگا پوجا کے دوران وہ اپنے بچوں کے ہمراہ تشریف لاتی ہیں۔ اس تیوہار سے قبل پِتر پکش آتا ہے، جس کے متعلق عقیدہ ہے کہ درگا تشریف لانے کی تیاری کر چکی ہوتی ہیں۔ مرکزی تقریبات کا آغاز چھٹے دن (ششتھی) ہوتا ہے، اس دن رسومات کے ساتھ دیوی کا استقبال ہوتا ہے۔ تیوہار کا اختتام دسویں دن (وجیا دشمی) ہوتا ہے، جب عقیدت مند مورتیوں کو جھیل وغیرہ میں ڈبو دیتے ہیں اور عقیدت مندوں کے نزدیک، دیوی اپنے سسرال میں شوہر شِو کے پاس واپس چلی جاتی ہیں۔ مختلف برادریوں میں تہوار کی تقریبات میں مختلف رسومات پائی جاتی ہیں۔

درگا پوجا ہند مت کا ایک قدیم تہوار ہے، لیکن اس کے آغاز کے بارے میں تاریخ خاموش ہے۔ چودہویں صدی عیسوی سے محفوظ مخطوطات میں درگا پوجا کے لیے ہدایات درج ہیں، تاہم تاریخی ریکارڈ کے مطابق کم از کم سولہویں صدی عیسوی سے شاہی اور امیر خانوادے بڑی دُرگا پوجا کا انعقاد کرتے تھے۔ درگا پوجا کی اہمیت برطانوی راج کے دور میں بنگال اور آسام کے صوبوں میں بڑھی تھی۔ دور حاضر میں درگا پوجا کی اہمیت سماجی اور ثقافتی تہوار سے بڑھ کر مذہبی تہوار کی ہے۔

## مزید دیکھیے
* دُرگا
* پوجا

## حوالہ جات

زمرہ:اکتوبر کی تقریبات
زمرہ:اوڈیشا میں تہوار
زمرہ:بھارت میں خزاں کی تقریبات
زمرہ:ستمبر کی تقریبات
زمرہ:ہندو تہوار
زمرہ:ہندو دیویاں
زمرہ:مغربی بنگال کے تہوار
زمرہ:آسام کے تہوار
زمرہ:ویکی ڈیٹا سے مختلف مختصر وضاحت
زمرہ:بنگلہ دیش میں عوامی تعطیلات
زمرہ:نیپال میں مذہبی تہوار
زمرہ:بھارت میں مذہبی تہوار
زمرہ:اڑیہ ثقافت
زمرہ:بھارت میں عوامی تعطیلات
زمرہ:رسومات
پاکستان انٹرنیشنل ایئر لائنز پرواز 740

پاکستان انٹرنیشنل ایئر لائنز پرواز 740 ایک بیرون ملک پرواز تھی جو کانو، نائیجیریا سے اڑ کر جدہ، سعودی عرب سے حاجیوں کو لیتی ہوئی کراچی، پاکستان کی طرف متوجہ تھی۔ 26 نومبر 1979 کو جدہ سے روانگی کے تھوڑی دیر بعد یہ پرواز حادثے کا شکار ہو گئی۔ اس پرواز میں موجود تمام 156 افراد لقمۂ اجل بن گئے۔

## ہوائی جہاز
حادثہ پیش آنے والا جہاز ایک نو سالہ پرانا بوئنگ 707-340C تھا جس کا سیریل نمبر 20275/844 تھا۔ یہ جہاز 1970 میں بنا تھا اور 30 جولائی کو اس کی پہلی پرواز تھی۔ دس دن بعد 10 اگست کو اسے پی آئی اے کے حوالے کر دیا گیا اور اس کی رجسٹریشن AP-AWB رکھ دی گئی۔ 1972 میں ایک اور ایئر لائین کو کچھ ماہ کے لیے لیز پر دینے پر اس ہوائی جہاز کی رجسٹریشن تبدیل کر کے AP-AWZ رکھ دی گئی۔ حادثے کے وقت جہاز 30،710 گھنٹوں کی پرواز مکمل کر چکا تھا۔

## حادثہ
یہ ہوائی جہاز جدہ سے کراچی بطور پرواز 740 اڑا کرتا تھا اور اپنی آخری پرواز میں حاجیوں کو حج سے واپس لا رہا تھا۔ اس پرواز میں کل 156 لوگ سوار تھے جن میں سے 11 افراد عملے کے تھے اور باقی 145 مسافر تھے۔ رات کے 01:29 بجے پرواز 740 جدہ سے روانہ ہوئی اور 37،000 فٹ کی مقررہ بلندی کی طرف چڑھنا شروع کیا۔ ہنگامی صورتِ حال کی پہلی اطلاع اڑان شروع کرنے کے 21 منٹ بعد 01:47 بجے آئی جب عملے کے ایک فرد نے پائلٹ کو مطلع کیا کہ ہوائی جہاز کے پچھلے دروازے کے پاس آگ لگ گئی ہے۔ کنٹرول ٹاور کو جہاز پر موجود صورتِ حال کی اطلاع دینے اور 30،000 فٹ کی بلندی سے ہنگامی نزول کا عمل شروع کرنے پر عملے کو 4000 فٹ کی بلندی تک اترنے کی منظوری مل گئی۔ پائلٹ کے کمرے میں دھواں آنے پر پائلٹ نے کنٹرول ٹاور سے جدہ واپسی کی درخواست کی۔ 02:30 بجے عملے نے ندائے استغاثہ بھیجی۔ ریڈیو پر مکمل خاموشی سے پہلے جدہ کے کنٹرول ٹاور نے پائلٹ کو "میڈے! میڈے!" (مدد کی پکار) کہتے ہوئے سنا۔ اس کے ایک منٹ بعد جہاز چٹیل پتھریلی زمین سے ٹکرایا اور دھماکا ہونے سے تباہ ہو گیا۔ حادثے کی جگہ 3000 فٹ کی بلندی پر تھی۔ جہاز پر موجود تمام 156 افراد وفات پا گئے۔ یہ حادثہ آج تک سعودی عرب میں پیش ہونے والا تیسرا سب سے بُرا حادثہ اور عالمی سطح پر بوئنگ 707 طیارے کا بھی تیسرا سب سے بُرا حادثہ ہے۔

## وجہ حادثہ
اس حادثے کا سبب جہاز کے پچھلے حصے میں آگ کا لگنا تعین کیا گیا۔ آگ تیزی سے پھیلی جس کی وجہ سے مسافرین گھبرا کر جہاز کے اگلے حصے کی طرف بھاگے۔ اس سے جہاز کے توازن میں خلل آیا، اس کے ساتھ ساتھ دھوئیں کے پھیلنے کی وجہ سے عملہ عاجز ہو گیا اور جہاز قابو میں نہ رہا۔ آگ لگنے کی اصل وجہ کا تعین نہیں ہو سکا۔ اغلب امکان اس بات کا ہے کہ حاجیوں کے سامان میں موجود چولہے میں سے تیل رس کر آگ کا سبب بنا۔ چونکہ بلندی کی طرف چڑھائی کے دوران جہاز کے اندر کا ہوائی دباؤ کم ہو جاتا ہے لہٰذا چولہے کی ڈھیلی گیسکٹ سے تیل کا رسنا لامحالہ تھا۔ جہاز کے بجلی کے سرکٹ میں بھی خامی تھی مگر جہاز کے بجلی کے نظام کے ڈیزائین اور حفاظتی نظام کے پیش نظر آگ کا اس قدر تیزی سے پھیلنا ممکن نہیں تھا۔ اس حادثے کے کسی دہشت گرد حملے کے نتیجے میں ہونے کی تصدیق نہیں ہو سکی کیونکہ ملبے سے بارودی مواد کا کوئی نشان نہیں ملا۔

## مزید دیکھیے

* پاکستان انٹرنیشنل ایئر لائنز

## حوالہ جات


## بیرونی روابط

زمرہ:پاکستان انٹرنیشنل ایئر لائنز کے حادثات و واقعات
زمرہ:پاکستان میں 1979ء
زمرہ:سعودی عرب میں ہوائی حادثات و واقعات
زمرہ:سعودی عرب میں 1979ء
زمرہ:نومبر 1979ء کی سرگرمیاں
زمرہ:ویکی ڈیٹا سے مختلف مختصر وضاحت
زمرہ:1979ء میں فضائی حادثات و واقعات

زمرہ:پاکستان سعودی عرب تعلقات
میلا ٹونن

**میلا ٹونن** ( C13H16N2O2) ایک قدرتی مرکب ہے، خاص طور پر ایک انڈول امائن، جو بیکٹیریا اور یوکرائٹس سمیت مختلف خورد حیاتیوں میں پایا جاتا ہے اور ان کے ذریعہ تیار کیا جاتا ہے۔  اسے ہارون بی لرنر اور ساتھیوں نے سنہ 1958ء میں گائے کے پائنل غدود کے مادے کے طور پر دریافت کیا تھا جو عام مینڈکوں کی جلد کو چمکانے کا باعث بن سکتا ہے۔ اس کے بعد یہ ایک ہارمون کے طور پر دریافت ہوا جو دماغ میں رات کے وقت جاری ہوتا ہے جو ورٹیبریٹ میں سونے۔جاگنے کے چکر کو کنٹرول کرتا ہے۔  ریڑھ کی ہڈی والے جانوروں میں، میلاٹونن، سرکاڈیان تال کو ہم آہنگ کرنے میں شامل ہے، بشمول سونے-جاگنے کے وقت اور بلڈ پریشر کے ضابطے اور موسمی تال کو کنٹرول کرنے میں جن میں عمل تولید، موٹاپا، مولٹنگ اور ہائبرنیشن شامل ہیں۔ اس کے بہت سے اثرات میلاٹونن وصول کنندہ کو چالو کرنے کے ذریعے ہوتے ہیں، جب کہ دیگر ایک اینٹی آکسیڈنٹ کے طور پر اس کے کردار کی وجہ سے ہوتے ہیں۔ اس کا بنیادی کام پودوں اور بیکٹیریا میں آکسیڈیٹیو تناؤ کے خلاف دفاع کرنا ہے۔ مائٹوکونڈریا اہم خلیاتی حیاتیے ہیں جو اینٹی آکسیڈینٹ میلاٹونن پیدا کرتے ہیں، جو اس بات کی نشان دہی کرتا ہے کہ میلاٹونن ایک "قدیم مالیکیول" ہے جو بنیادی طور پر ابتدائی خلیوں کو آکسیجن کے تباہ کن اعمال سے تحفظ فراہم کرتا ہے۔ قدرتی ہارمون اور اینٹی آکسیڈینٹ کے طور پر اس کے کردار کے علاوہ، میلاٹونن کو نیند کی خرابی اور بے خوابی insomnia کے علاج میں غذائی ضمیمہ اور دوا کے طور پر استعمال کیا جاتا ہے۔

## مزید دیکھیے
* پروزیک
* لیتھیم
* لیموٹریجن
* ڈائیزیپام
* فولیٹ
* وٹامن ڈی

## حوالہ جات

زمرہ:تکسید مخالف عوامل
زمرہ:عصبی نظام پر اثرات ادویہ
زمرہ:آر ٹی ٹی
زمرہ:چھوٹے پیغام خانوں کا استعمال کرنے والے مضامین
زمرہ:ٹائٹل اسٹائل میں بیک گراؤنڈ اور ٹیکسٹ الائن دونوں کے ساتھ ٹوٹنے والی فہرست کا استعمال کرنے والے صفحات
زمرہ:نیند
سید ضامن حسین نقوی گویا جہان آبادی

```

**سید ضامن حسین نقوی گویا جہان آبادی** (پیدائش: 14 جنوری 1891 – وفات: 10 ستمبر 1971) اردو زبان کے ممتاز شاعر، مصنف، مفکر اور ماہر نفسیات تھے۔ وہ "ادب برائے حیات" کے نظریے کے علمبردار تھے اور ان کی تحریروں میں فلسفہ، تصوف، اخلاقیات اور انسانی شعور کی جھلک نمایاں ہے۔

## ابتدائی زندگی
ضامن حسین نقوی کی پیدائش 14 جنوری 1891 کو قصبہ ست پورہ، ضلع ایٹہ، اتر پردیش، برطانوی ہندوستان میں ہوئی۔ ان کا تعلق ایک علمی و سادات گھرانے سے تھا اور ان کا سلسلۂ نسب حضرت امام علی نقی علیہ السلام سے ملتا ہے۔

## تعلیم
انھوں نے ابتدائی تعلیم اپنے آبائی علاقے میں حاصل کی اور بعد ازاں فلسفہ، منطق اور اسلامیات میں مہارت حاصل کی۔

## ادبی خدمات
* شاعری کا آغاز 1918 میں کیا۔ ان کا پہلا شعر تھا:
: *کنز اعراض میں پنہاں ہے وہ کیا جوہر ہے
: صدف دھڑ میں مخفی ہے وہ کیا گوہر ہے*
* ان کا تخلص **گویا** تھا اور وہ **جہان آبادی** نسبتاً اپنے وطن سے منسوب کرتے تھے۔
* ان کی شاعری میں تصوف، اخلاقیات اور انسانی نفسیات کے موضوعات غالب ہیں۔
* وہ ادب کو زندگی کی اصلاح اور شعور کی بیداری کا ذریعہ سمجھتے تھے۔

## تصانیف
* *حیات مابعد: علم بصیرت کی روشنی میں*
* *نقوش گویا* (شعری مجموعہ)
* *فلسفۂ حیات و موت*
* *مثنوی اسرار ہستی* ( جس کی تعریف شاعر مشرق ڈاکٹر علامہ محمد اقبال نے کی)

## ہجرت و وفات
قیام پاکستان کے بعد وہ کراچی منتقل ہو گئے جہاں انھوں نے علمی و ادبی سرگرمیاں جاری رکھیں۔ وہ 10 ستمبر 1971 کو کراچی میں وفات پا گئے اور شاہ فیصل کالونی کے قبرستان میں سپرد خاک ہوئے۔

## ورثہ
گویا جہان آبادی نے اردو ادب میں فکری گہرائی، روحانی بصیرت اور اخلاقی پیغام کو فروغ دیا۔ ان کی تحریریں آج بھی علمی و ادبی حلقوں میں قدر کی نگاہ سے دیکھی جاتی ہیں۔

## حوالہ جات
* ریختہ پر ضامن حسین گویا
* اردو ویکیپیڈیا پر موجود صفحہ
* جامعہ ہمدرد لائبریری - حیات مابعد
```

زمرہ:اردو شاعر
زمرہ:پاکستانی مصنفین
زمرہ:1891ء میں پیدائش
زمرہ:1971ء میں وفات
زمرہ:کراچی کے لوگ
زمرہ:اردو ادب
والنٹین الکسیویچ ژوکوفسکی

تصغیر|بائیں|Photography
**والنٹین الکسیویچ ژوکوفسکی** (6مئی ، 1858ء – 17جنوری، 1918ء) (روسی زبان میں: Жуковский, Валентин Алексеевич) ایک معروف روسی مستشرق تھے، جنھوں نے اسی شعبے (استشراق) میں بہت سے مضامین اور کتب لکھیں۔ فارسی ادب، تاریخِ ایران، خصوصاً قاجار خاندان کے دور میں فارسی قواعد(گرامر) پر اُن کا کام قابلِ معنی خیز ہے۔
## کشف المحجوب کاترجمہ
ژوکوفسکی نے کشف المحجوب کے فارسی نسخے کی تصحیح کر کے اسے روسی زبان میں ترجمہ کیا اور مقدمہ لکھا۔ جسے لینن گراڈ سے مترجم کی وفات کے بعد 1926ء میں چھاپا گیا۔
## حوالہ جات
* 

زمرہ:1858ء کی پیدائشیں
زمرہ:1918ء کی وفیات
زمرہ:روسی مستشرقین
زمرہ:ماہرین ایرانیات
ٹیپی

**ٹیپی**  امریکی طرز کا انڈین مخروطی شکل کا خیمہ جو چمڑے کا بنا ہوتا تھا۔ اسے  چوبوں کے سہارے لگایا جاتا تھا۔

## مزید دیکھیے
*

## حوالہ جات

زمرہ:اقسام مکانات
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مطابقت رکھنے والی مختصر تفصیل
زمرہ:خیمے
زمرہ:مغربی (صنف) اسٹیپل اور اصطلاحات
زمرہ:انسانی مساکن
زمرہ:ریاستہائے متحدہ کے نسلی گروہ
زمرہ:چمڑے کی اشیا
زمرہ:امریکین کے مقامی لوگ
ہارلان ہابارڈ

**ہارلان ہابارڈ**  امریکی آرٹسٹ اور مصنف تھے جو سادہ طرز زندگی کی وجہ سے جانے جاتے تھے۔ اُن کی کتاب  پین ہولو (Payne Hollow) کافی مقبول ہوئی تھی۔

## حوالہ جات

زمرہ:1900ء کی پیدائشیں
زمرہ:1988ء کی وفیات
زمرہ:بلویو، کینٹکی کی شخصیات
زمرہ:بیسویں صدی کے امریکی مصور
زمرہ:فورٹ تھامس، کینٹکی کی شخصیات
زمرہ:کینٹکی کے مصنفین
زمرہ:امریکی مرد مصور
زمرہ:بیسویں صدی کے امریکی مرد فنکار
قرۃ العین بلوچ

**قرۃ العین بلوچ** ایک پاکستانی گلوکارہ اور شاعرہ ہے۔ انھیں کیو بی یا ہم سفر گرل کے نام سے بھی جانا جاتا ہے ، وہ ہم ٹی وی کے سیریل *[[ہم سفر]]* میں اپنے ٹائٹل ٹریک وہ ہم سفر تھا کے لیے مشہور ہوئیں۔

## ڈسکوگرافی۔

### ساؤنڈ ٹریک

### ''کوک اسٹوڈیو'' پاکستان

## حوالہ جات

## بیرونی روابط
* 
* 

زمرہ:1988ء کی پیدائشیں
زمرہ:اکیسویں صدی کی پاکستانی اداکارائیں
زمرہ:اکیسویں صدی کی پاکستانی گلوکارائیں
زمرہ:اکیسویں صدی کی گلوکارائیں
زمرہ:بقید حیات شخصیات
زمرہ:بلوچ شخصیات
زمرہ:پاکستانی گلوکارائیں
زمرہ:پنجابی گلوکار
زمرہ:ریاستہائے متحدہ کو پاکستانی تارکین وطن
زمرہ:ملتان کی شخصیات
زمرہ:پنجابی زبان کے گلوکار
زمرہ:ویکی ڈیٹا سے مختلف مختصر وضاحت
صحرائی دیوانہ (ناول)

ابن صفی صاحب کی جاسوسی دنیا ’’فریدی و حمید سیریز‘‘ کا آخری ناول ہے جو 17 جولائی 1979ء کو شائع ہوا، اس کے بعد ابن صٖفی صاحب جاسوسی دنیا ’’فریدی و حمید سیریز‘‘ کا کوئی ناول اپنی وفات 26 جولائی 1980 تک نہ لکھ سکے۔ 

یہ ناول دو حصوں میں شائع ہوا تھا۔

ابن صفی صاحب کا یہ ناول بھی کئی دوسرے ناولوں کی طرح ہے جسے ہر قسم کے پڑھنے والوں نے بے حد پسند کیا، جنھیں خالصتاً جاسوسی ناول پسند ہیں انھیں بے حد پسند آیا اور ایکشن پسند قارئین نے بھی بے حد پسند کیا۔

باقی ناولوں کی طرح اس ناول میں بھی ابن صفی صاحب نے کرنل احمد کمال فریدی وغیرہ کے ذریعے بہت اہم اور شاندار اقوال کہلوائے ہیں جو ناول کی دلچسپی میں مزید اضافہ کرتے ہیں، خصوصاً کرنل احمد کمال فریدی نے حضرت محمد مصطفی صلی اللہ علیہ وآلہ وسلم کی اعلیٰ شان میں جملے کہے جب ایک جعلی بابا کرنل فریدی سے سوال کرتا ہے کہ

’’"بہت گہرے ہو کرنل سائیں۔اپنے مرشد کا نام بتاو۔"

اس کے جواب میں کرنل فریدی یہ جملہ بولتا ہے:

"کملی والے﴿صلی اللہ علیہ وآلہ وسلم﴾ کے علاوہ اور کبھی کسی کی طرف نہیں دیکھا۔جس کے سب غلام ہیں۔"

## حوالہ جات

لنکس:

زمرہ:ابن صفی
’’فریدی و حمید سیریز‘‘
جامعہ الحبیب

**جامعہ الحبيب** کھریپڑ شریف چونیاں روڈ حبیب آباد، تحصیل پتوکی، ضلع قصور یہ آستانہ کھریپڑ شریف کے نام سے بھی معروف ہے 
## قیام
جامعہ کا قیام 17 شوال 1408ھ بمطابق 15 جون 1987ء کو خواجہ عالم سائیں محمد اشرف المعروف لالا پاک کے دست مبارک سے ہوا
## موسس
اس جامعہ کے مؤسس اعلیٰ خواجہ عالم محمد اشرف المعروف **لالہ پاک** ہیں۔اور یہ یادگار ہے خواجہ سائیں محمد عظیم قادری کی جو بانی ہیں سلسلہ عالیہ قطبیہ قادر یہ خانقاہ کھریپڑ شریف کے یہ جامعہ صاحبزادہ پیر سردار احمد عالم قادری سجادہ نشین آستانہ عالیہ قطبیہ قادریہ کی زیر سرپرستی علم کی روشنی پھیلا رہا ہے
## تفصیل
اس ادارے کا نام جامعہ الحبیب رکھاگیا۔
جامعہ کا سربراہ ،کھرپیڑ شریف کی عظیم خاناقاہ کا جانشین ہوتاہے۔
یہ جامعہ اہلسنت و جماعت فقہ حنفی شیخ عبد الحق محدث دہلوی اور اعلی حضرت امام احمد رضا بریلوی کے عقیدے پر عمل پیرا ہے
## شعبہ جات
جامعہ الحبيب جو علوم جدبدہ و قدیمہ اور بہترین حفظ و تجوید کے ساتھ تربیت اساتذہ اور اصلاح علما کا کردار بھی ادا کر رہا ہے۔ اس کی متعدد شاخیں اور مختلف شعبہ ہائے زندگی میں مصروف کار طلبہ اس جامعہ الحبيب کی خدمت دین اور قبول بارگاہ رب الہی و مصطفٰی کی ہے مثل نشانی ہے۔شعبہ جات مندرجہ ذیل ہیں
* درس نظامی
* شعبہ حفظ
* شعبہ تجوید و قرأت
* شعبہ عصری علوم
* شعبہ تبلیغ دین
## حوالہ جات

## تصاویر


File:Jamia AlHbib 3.jpg|thumb|
File:Jamia AlHbib 5.jpg|thumb|
فائل:Jamia-175.jpg


زمرہ:درس گاہ
زمرہ:اسلامی جامعات و دانشگاہیں
زمرہ:پاکستان میں یونیورسٹیاں اور کالج
زمرہ:مدارس
زمرہ:پاکستان میں مدارس
زمرہ:بریلوی مکتب فکر کے مدارس
’’موت کی چٹان‘‘

ابن صفی صاحب کی جاسوسی دنیا ’’فریدی و حمید سیریز‘‘  کا ناول نمبر 41 ہے، اس ناول کے آخر میں انسپکٹر فریدی اور سارجنٹ حمید کو حکومت کی طرف سے دیے گئے کرنل اور کیپٹن کے اعزازی عہدوں کو قبول کرنا پڑا یعنی فریدی کو کرنل اور حمید کو کیپٹن کا اعزازی عہدہ حکومت کی طرف سے دیا گیا، اس کے ساتھ ساتھ ابن صفی صاحب کے یہ دونوں کردار کرنل فریدی اور کیپٹن حمید نام سے عالمی سطح پر مزید مشہور ہوتے گئے۔

زمرہ:ابن صفی
’’فریدی و حمید سیریز‘‘
ککی رسول پور جٹاں

**ککی رسول پور جٹاں** ضلع شیخوپورہ کی تحصیل صفدرآباد کا ایک اہم گاؤں ہے

یہ ضلع شیخوپورہ کا ایک مشہور گاؤں ہے جو مکمل جٹ برادری سے تعلق رکھتا ہے، لوگ تعلیم یافتہ ہیں لیکن مخالفت بازی بہت عام ہے اس گاؤں کے کئی اہم افراد خاندانی دشمنی کی وجہ سے مارے جا چکے ہیں۔
## حوالہ جات

زمرہ:ضلع شیخوپورہ کے آباد مقامات
شہید بکھر فقیر

**شہید بکھر فقیر** انگریزی (Shaheed Bakhar Fakir) سندھ میں میاں نصیر محمد کلہوڑو کے اثر رسوخ کے دور میں ان کی میانوال تحریک کے اہم کارکن اور مرید تھے۔ میان نصیر محمد کلہوڑو کے زمانے میں ہر انقلابی مہم میں سرگرم رہے۔ شہید بکھر فقیر کا تعلق کس قبیلے سے تھا اس سلسلے میں مستند تاریخ خاموش ہے۔ البتہ کن مقامی روایات کے مطابق وہ پنہور تھے کن روایات کے مطابق وہ لونڈ تھے اور کن روایات میں اس کا تعلق رودنانی  قبیلے سے بتایا گیا ہے۔ ایک روایت یہ بھی ہے کہ وہ کھوسہ تھے اور سندھ کے ضلع دادو کے شہر جوہی کے قریب مدفون رُوحل فقیر کھوسہ کے قریبی رشتدار تھے۔ بہرحال اس وقت شہید بکھر فقیر کے مزار کے مجاور چانڈیو قبیلے سے تعلق رکھتے ہیں۔ شہید بکھر فقیر کا مقبرہ اور قبرستان تحصیل جوہی میں کاچھو کے علاقے میں جوہی واہی پاندھی روڈ کے قریب ہے جو جوہی شہر سے مغرب کی طرف 8 کلومیٹر کے فاصلے پر واقع ہے۔ جس قبرستان میں یہ شہید مدفون ہیں وہ قدیم قبرستان ہے مگر بکھر فقیر کے مدفن کے بعد اس کے مان سے ہی مشہور ہو گیا۔ اس فقیر کی شہادت کے باری میں مورخین نے ذکر کیا ہے کہ ایک بوڑھی عورت کی چوری ہوئی اور اس نے مدد کے لیے پکارا تو بکھر فقیر پہنچ کر چوروں سے لڑے اور لڑتے شہید ہوئے مگر یہ بات بھی قرین قیاس ہے کہ وہ میاوال تحریک کی مہم یا کسی لڑائی میں لڑتے شہید ہوئے ہوں۔
## حوالہ جات

زمرہ:تاریخ
زمرہ:تاریخ سندھ
میاں جو کوٹ

## محل وقوع
**میاں جو کوٹ** انگریزی (Mian Jo Kot) سندھ پاکستان کے ضلع دادو کی تحصیل جوہی کے تاریخی شہر واہی پاندھی کے قریب کھیرتھر پہاڑی سلسلے میں بارانی نالے نلی کے کنارے پر واقع ہے۔ یہ کوٹ بڑی ایراضی پر پھیلا ہوئا ہے۔

## زراعت
بارانی ندی نلی کا پانی لایا جاتا ہے اور کوٹ کے اندر کھیتی باڑی کی جاتی ہے۔اس طرح فصل اگانے کا سلسلہ مغل دور سے جاری رہتا آیا ہے۔

## تاریخ تعمیر
کلہوڑا خاندان کی تاریخ سندھ کلہوڑہ دور میں درج ہے کہ یہ کوٹ میاں نصیر محمد کلہوڑو نے تعمیر کروایا تھا مگر مغل سلطنت کے مورخ یوسف میرک کی لکھی ہوئی تاریخ مظہر شاہجہانی میں اس کوٹ یا قلعے کا نیرون کوٹ کے نام سے ذکر موجود ہے۔ جس سے پتہ چلتا ہے کہ یہ کوٹ کلہوڑہ دور سے پہلے موجود تھا اور کلہوڑوں نے اس کوٹ کی مرمت کروائی ہو گی جس وجہ سے بعد میں اس کوٹ جو میاں جو کوٹ کہا گیا۔

## مزید دیکھیے
* ضلع دادو
* تحصیل جوہی
* واہی پاندھی
* کلہوڑا خاندان
* تاریخ سندھ

## حوالہ جات

زمرہ:تاریخ
زمرہ:تاریخ سندھ
ابن ربن طبری

**ابو الحسن علی بن ربَّن طبری** (838ء–870ء یا 810ء–855ء یا 808ء–864ء یا 783ء–858ء) فارسی النسل مسلم عالم، طبیب اور ماہر نفسیات تھے۔ انھوں نے طب کے اولین دائرۃ المعارف میں سے ایک *فردوس الحکمہ* تخلیق کر کے اہم کارنامہ سر انجام دیا۔

## سوانح
ابن ربن طبری طبرستان کے فارسی یا سریانی خاندان سے تعلق رکھتے تھے۔ حسین نصر کہتے ہیں کہ انھوں نے زرتشتیت سے اسلام قبول کیا تھا، تاہم سامی خلف حمارنہ اور فرانز روزن تھال کا کہنا ہے کہ انھوں نے مسیحیت سے قبول کیا تھا۔ ان کے والد سہل بن بشر حکومتی عہدے دار، انتہائی پڑھے لکھے اور سریانی برادری میں عزت کی نگاہ سے دیکھے جاتے تھے۔

عباسی بادشاہ معتصم باللہ (833ء–842ء) نے انھیں دربار میں رکھ لیا تھا اور یہ متوکل(847ء–861ء) کے دور میں بھی دربار سے منسلک رہے۔ ابن ربن طبری سریانی اور یونانی بھی فراونی سے بول لیتے تھے۔

## فردوس الحکمہ
فردوس الحکمہ اسلامی طب کے قدیم ترین انسائیکلوپیڈیاؤں میں سے ایک ہے، جو یونان کے سریانی تراجم اور ہندوستانی مآخذ (بقراط، جالینوس، دیسقوریدوس اور دیگر) پر مبنی ہے۔ یہ 7 قطعات اور 30 حصوں کے ساتھ کُل 360 ابواب پر مشتمل ہے۔ اسے حکیم رشید اشرف ندوی نے عربی سے اردو میں **فردوس الحکمت** کے عنوان سے منتقل کیا تھا۔

## تالیفات
ابن ندیم بغدادی نے ان تالیفات کو علی بن ربن کی لکھا ہے:
* تحفۃ الملوک
* فردوس الحکمت
* کناش الحضرۃ
* کتاب منافع الادویہ والاطعمہ والعقاقیر
* کتاب فی الامثال والاداب علی مذاہب الفرس والروم والعرب
ابن ابی اصیبعہ نے علی بن ربن الطبری کی پانچ کتابوں کا اور ذکر کیا ہے:
* کتاب عرفان الحیاۃ
* کتاب حفظ الصحت
* کتاب فی الرقی
* کتاب فی ترتیب الاغذیہ
* کتاب فی الحجامت
ابن اسفندیار نے ایک اور کتاب کا اُن کی تصنیف میں اضافہ کیا ہے:
* بحر الفوائد
ان کے سوا اُن کی تالیف میں تین کتابیں اور شامل ہیں۔
* کتاب الدین والدولہ (مطبوعہ المقتطف)
* کتاب الرد علی اصناف النصاریٰ
* فردوس الحکمت کا سریانی زبان میں ترجمہ
علی بن ربن طبری کی صرف تین محفوظ رہ سکی ہیں۔ فردوس الحکمت سب سے اہم تصنیف ہے۔ دوسری کتاب الدین والدولہ مطبع المقتطف نے چھاپی ہے۔ تیسری کتاب حفظ الصحت المحفوظہ کا قلمی نسخہ آکسفرڈ یونیورسٹی کے کتب خانہ بوڈلین میں ہے۔

## حوالہ جات

زمرہ:838ء کی پیدائشیں
زمرہ:870ء کی وفیات
زمرہ:آمل کی شخصیات
زمرہ:ایرانی ماہرین نفسیات
زمرہ:زرتشتیت سے اسلام قبول کرنے والی شخصیات
زمرہ:طبرستان
زمرہ:فارسی فلسفی
زمرہ:قرون وسطی کے اسلام کے طبیب
زمرہ:قرون وسطی کے فارسی طبیب
زمرہ:مسیحیت سے اسلام قبول کرنے والی شخصیات
زمرہ:نویں صدی کی ایرانی شخصیات
زمرہ:نویں صدی کی عباسی شخصیات
زمرہ:نویں صدی کے طبیب
زمرہ:مسیحیت کے نقاد
زمرہ:830ء کی دہائی کی پیدائشیں
زمرہ:ویکی ڈیٹا سے مطابقت رکھنے والی مختصر تفصیل
زمرہ:خلافت عباسیہ کے صابی علماء
زمرہ:ایرانی مسلم
زمرہ:ایرانی مسیحی
زمرہ:153ھ کی پیدائشیں
زمرہ:164ھ کی پیدائشیں
زمرہ:770ء کی پیدائشیں
زمرہ:780ء کی پیدائشیں
زمرہ:یہودیت سے اسلام قبول کرنے والی شخصیات
زمرہ:رے (شہر) کی شخصیات
زمرہ:سامراء کی شخصیات
زمرہ:ایرانی اطبا
چک نمبر86/(ڈبلیو بی)

**چک 86ڈبلیو بی** (86/WB))  جنوبی پنجاب، پاکستان میں ضلع وہاڑی کی ایک یونین کونسل اور ایک قصبہ ہے۔

## زبان
مقامی زبان پنجابی ہے، اردو قومی زبان ہونے کی وجہ سے ہر جگہ بولی اور سمجھی جاتی ہے

## متعلقہ مضامین
* ضلع وہاڑی
* پاکستان کے شہر
## حوالہ جات

زمرہ:ضلع وہاڑی کی یونین کونسلیں
زمرہ:ضلع وہاڑی کے آباد مقامات
ایران میں پاکستانی

**ایران میں پاکستانیوں** سے تارکین وطن پر مشتمل پاکستان میں رہنے والے ایران پاکستان میں آبائی جڑوں کے ساتھ مقامی طور پر پیدا ہونے والے لوگوں کے طور پر، کے ساتھ ساتھ. *[[سمندر پار پاکستانی|اوورسیز پاکستانیز فاؤنڈیشن کے مطابق]]* ، 2004-2005 میں ان کی آبادی کا تخمینہ 11000 ہے۔ جب کہ بہت سارے طلبہ ہوتے ہیں ، یہاں پر مختلف ملازمتوں میں متعدد وائٹ کالر پیشہ ور افراد کام کرتے ہیں۔ آبادی کی اکثریت تہران اور مشہد پر مرکوز ہے۔ ڈاکٹر محمد عرفان مقصود ایران میں ایک مشہور پاکستانی کاروباری شخصیت ہیں اور وہ اپنے پروگرام سائنس ٹیک + اور کارافرین شو کے لیے مشہور ہیں۔ انھیں 2013-2016ء میں چار مرتبہ اعلی ایرانی قومی شیخ بہائی انٹرپرینیورشپ ایوارڈ سے نوازا گیا ہے۔      انھیں کھیلوں اور نوجوانوں کے امور کی وزارت ، ایران نے 2018 میں ایران کے نوجوان کاروباری کے طور پر بھی نوازا ہے۔ 2022 میں، ڈاکٹر عرفان نے مستقل طور پر ایران چھوڑ دیا اور عارضی طور پر آذربائیجان میں سکونت اختیار کی جہاں سے وہ 2024 میں کینیڈا ہجرت کر گئے۔ 
## حوالہ جات

زمرہ:ایران کے نسلی گروہ
زمرہ:پاک ایران تعلقات
زمرہ:پاکستانی نژاد ایرانی شخصیات
اڑھائی دن کا جھونپڑا

اڑھائی دن کا جھونپڑا بھارتی ریاست راجستان کے اجمیر شہر میں ایک بہت بڑی اور وسیع مسجد ہے۔ یہ ہندوستان کی قدیم مساجد میں سے ایک ہے اور اجمیر میں باقی رہ جانے والی قدیم ترین یادگار ہے۔
اڑھائی دن کا جھونپڑا ہندوستانی ریاست راجستان کے اجمیر شہر میں ایک بہت بڑی اور تاریخی مسجد ہے۔ یہ ہندوستان کی قدیم مساجد میں سے ایک ہے اور اجمیر میں باقی رہ جانے والی قدیم ترین یادگار ہے۔

1192ء میں محمد غوری کے حکم سے قطب الدین ایبک نے اس مسجد کی تعمیر شروع کروائی جو 1199ء میں مکمل ہوئی اور 1213ء میں دہلی کے سلطان التمش نے اس میں مزید تزئین کاری کی۔

یہ شروعاتی دور کے ہند اسلامی فنِ تعمیر کا بہترین نمونہ ہے اسے ابو بکر ہرات نے تزئین کیا تھا۔

اس مسجد کو 1947ء تک مسجد کی حیثیت سے استعمال کیا جاتا تھا۔ ہندوستان کی آزادی کے بعد اس مسجد کو اے ایس آئی (ہندوستان کے آثار قدیمہ کے سروے) جے پور دائرہ میں دے دیا گیا تھا اور آج آثار قدیمہ کے طور پر تمام مذاہب کے لوگ اس کا دورہ کرتے ہیں۔

## لفظی معنی

اڑھائی دن کا جھونپڑا "کے لفظی معنی ہیں" دو دن اور آدھے دن کا جھونپڑا"۔ اس کے متبادل ناموں میں ڈھائی دن کاجھونپڑا یا جھونپڑی یا اڑھائی دن کی مسجد بھی شامل ہے۔

## نام کی وجہ تسمیہ
کہا جاتا ہے کہ اس مسجد کا ایک حصہ ڈھائی دن میں تعمیر کیا گیا تھا۔ کچھ صوفیوں کا دعویٰ ہے کہ یہ نام زمین پر انسان کی عارضی زندگی کی نشان دہی کرتا ہے(بحوالہ کے.ڈی. اے. خان کا مضمون "اجمیر کا ڈھائی دن کا جھونپڑا‛‛)۔
اے ایس آئی کے مطابق یہ نام شاید یہاں پر ڈھائی دن تک لگنے والے میلے سے آیا ہے جو اس جگہ پر لگایا جاتا تھا(بحوالہ آرکیلوجیکل سروے آف انڈیا جے پور حلقہ).

ہندوستانی تعلیم کے ماہر جسٹس ہر بلاس شاردا کے مطابق کسی بھی تاریخی ماخذ میں "اڑھائی دن کا جھونپڑا" نام ذکر نہیں کیا گیا ہے۔ اٹھارویں صدی سے پہلے اس مسجد کو صرف "مسجد" کے نام سے جانا جاتا تھا ، چونکہ یہ صدیوں سے اجمیر کی قدیم مسجد تھی۔ یہ ایک جھونپڑا ("شیڈ" یا "جھونپڑی") کے نام سے اس وقت سے جانا جانے لگا جب فقیروں نے اپنے رہنما پنجابہ شاہ کے عرس منانے کے لیے یہاں جمع ہونا شروع کیا۔ یہ مراٹھا عہد کے دوران اٹھارہ ویں صدی کے دوسرے نصف حصے میں ہوا تھا۔ عرس ڈھائی دن تک جاری رہی جس کے نتیجے میں اس مسجد کا نیا نام اڑھائی دن کا جھونپڑا پڑا۔

برطانوی فوجی انجینئر الیگزنڈر کننگھم جنھوں نے بعد میں تاریخ اور آثار قدیمہ میں بڑی دلچسپی لی اور برطانوی دور حکومت میں ہندوستان کے آثار قدیمہ کے آفیسر بھی رہے نے اس عمارت کو "اجمیر کی عظیم مسجد" کے طور پر بیان کیا۔

## حوالہ جات

زمرہ:1199ء میں مکمل ہونے والی مذہبی عمارات
زمرہ:اجمیر میں سیاحتی پرکشش مقامات
زمرہ:بارہویں صدی کی مساجد
زمرہ:بھارت کی مساجد
زمرہ:راجستھان میں مقامات عبادت و ساخات
زمرہ:کامنز زمرہ جس کا ربط ویکی ڈیٹا پر ہے
زمرہ:مساجد میں تبدیل کی جانے والی مذہبی عمارات و ساخات
زمرہ:ہند اسلامی طرز تعمیر
زمرہ:ویکی ڈیٹا سے مطابقت رکھنے والی مختصر تفصیل
زمرہ:بھارت میں سابقہ مساجد
زمرہ:1190ء کی دہائی میں مکمل ہونے والی مذہبی عمارات
زمرہ:راجستھان میں ہندو مندر
کبیروالہ

**تحصیل کبیروالہ** ضلع خانیوال، پنجاب، پاکستان کی چار تحصیلوں میں سے ایک تحصیل ہے۔ اس تحصیل کا صدر مقام کبیروالہ ہے۔ اس میں 34 یونین کونسلیں ہیں۔

کبیروالا کا نام بابا پیر کبیر کے نام سے مشہور ہے

کبیروالا میں مختلف زبان بولنے والے رہتے ہیں جیسے اردو بولنے والے سرائیکی بولنے والے والے پنجابی بولنے والے کبیروالا میں مختلف قوموں سے تعلق رکھنے والے لوگ ہیں ٹانگرا برادرز آرائیں برادر کمبوہ برادری سکھیرا برادر قریشی برادر اور مختلف قبائل سے تعلق رکھنے والے لوگ آباد ہیں

زمرہ:ضلع خانیوال کے آباد مقامات
ولیم کیلن جونیئر

**ولیم کیلن جونیئر**  امریکی ماہر سلعیات ہیں جو ہارورڈ یونیورسٹی اور ڈینا–فاربر کینسر انسٹی ٹیوٹ میں طب کے پروفیسر ہیں۔ ان کی لیبارٹری نے ٹیومر (سلعہ) کو کچلنے والے پروٹینوں کا مطالعہ کرتی ہے۔ کیلن کو سال 2016ء میں لاسکر ایوارڈ برائے اساسی طبی تحقیق وصول کیا۔ انھوں نے اے ایس سی او سائنس آف انکولوجی ایوارڈ 2016ء اور اے اے سی آڑ پرنسسز تاکاماتسو ایوارڈ بھی جیتا تھا۔ سال 2019ء میں انھیں، پیٹر جے ریٹکلف اور گریگ ایل سیمنزا کو مشترکہ طور پر نوبل انعام برائے فعلیات و طب دیا گیا۔

## حوالہ جات

زمرہ:1957ء کی پیدائشیں
زمرہ:امریکی نوبل انعام یافتہ
زمرہ:بقید حیات شخصیات
زمرہ:نوبل انعام یافتگان برائے فعلیات و طب
زمرہ:نیو یارک شہر کے سائنس دان
زمرہ:ڈیوک یونیورسٹی کے فضلا
زمرہ:ہارورڈ یونیورسٹی کا تدریسی عملہ
زمرہ:امریکی فلسفیانہ سوسائٹی کے ارکان
زمرہ:ریاستہائے متحدہ کی قومی اکادمی برائے سائنس کے ارکان
زمرہ:امریکی ماہرین تعلیم
زمرہ:امریکی اطباء
بھارت میں بچہ کشی

بھارت میں قدیم زمانے سے ہی بچہ کشی کی جارہی ہے اس کی ایک بڑی وجہ بھارت میں بسی قدیم زمانے سے رہنے والی جہالت ہے ۔ جہالت انسان کو انسان سے جانور بنا دیتی ہے ۔ بھارت جیسا ملک جو اپنے آپ کو سیکولر کہتا ہے اس ملک میں موجود ہندو ازم کی ایک دیوی جس کا نام ماتا کالی ہے اس کے نام پر قدیم زمانے سے ہی کئی بچوں کو زبحہ کیا گیا ہے ۔ اس کے علاؤہ اس دیوی کے سامنے انسانوں کی بلی بھی دی جاتی ہے ۔ یہ بڑا ہی غیر مہذب طریقہ ہے ۔ پردھان منتری نریندر مودی نے اس کے لیے آواز اٹھائی تھی مگر وہ ناکام رہے ۔ اور بھارت میں اس کو روکا نہیں گیا ۔ اب بھارت میں جدید طریقے سے مشینوں کے ذریعہ بچہ کشی کی جاتی ہے جو بڑا ہی بے رحمانہ عمل ہے ۔ اگر اس کو روکنا ہے تو بھارت کو 1400 سال پیچھے جانا پڑے گا تاکہ وہ پیغمبر محمد کو دیکھے اور ان کے کام سے سبق لیں کہ انھوں نے کس طرح بہت ہی کم سالوں میں اس رسم کو پورے عرب سے ہی ختم کر دیا۔ اس کی مدد سے وہ بھارت سے بھی اس رسم کو ختم کرسکتیں ہیں ۔
از قلم شیبان فائز شیخ احمد حسین
اولکھ تھل کلاں

**اولکھ تھل کلاں,** ضلع لیہ، پنجاب، پاکستان کی پانچ تحصیلوں میں سے ایک تحصیل چوبارہ کی ایک یونین کونسل اور آباد مقام ہے ۔

## ضلع لیہ کی دیگر تحصیلیں
* تحصیل لیہ
* تحصیل کروڑ
* تحصیل چوک اعظم
* تحصیل فتح پور

## مزید دیکھیے
* لیہ
* ضلع لیہ

## بیرونی روابط
* ضلع لیہ کے بارے میں 

## حوالہ جات

 
زمرہ:ضلع لیہ
زمرہ:ضلع لیہ کے آباد مقامات
زمرہ:ضلع لیہ کی یونین کونسلیں
پیٹر جے ریٹکلف

**پیٹر جے ریٹکلف**  برطانوی نوبل انعام یافتہ طبیب و سائنس دان ہیں جنھوں نے ماہر گروہ کے طور پر تربیت حاصل کی۔ انھوں نے جان ریڈکلف ہسپتال، آکسفرڈ اور نفیلڈ پروفیسر آف کلینکل میڈیسن میں طبیبِ عملی اور 2004ء سے 2016ء تک نفیلڈ ڈپارٹمنٹ آف کلینکل میڈیسن، آکسفرڈ یونیورسٹی کے سربراہ کے طور پر کام کیا۔ سال 2016ء میں وہ فرانسس کرِک انسٹی ٹیوٹ میں کلینکل ریسرچ ڈائریکٹر بنے، اس دوران وہ آکسفرڈ میں لڈوِگ انسٹی ٹیوٹ آف کینسر ریسرچ بطور رکن اور ٹارگٹ ڈسکوری انسٹی ٹیوٹ کے ڈائریکٹر برقرار رہے۔

ریٹکلف، قلیل آکسیجن کی حالت پر خلیاتی رد عمل کرنے کے لیے مشہور ہیں، اسی کی وجہ سے انھیں نے نوبل انعام برائے فعلیات و طب 2019ء ولیم کیلن جونیئر اور گریگ ایل سیمنزا کے ساتھ مشترکہ طور پر ملا۔

## حوالہ جات

زمرہ:1954ء کی پیدائشیں
زمرہ:انگریز نوبل انعام یافتگان
زمرہ:بقید حیات شخصیات
زمرہ:جامعہ اوکسفرڈ کے فضلا
زمرہ:رائل سوسائٹی کے رفقا
زمرہ:نائٹس بیچلر
زمرہ:نوبل انعام یافتگان برائے فعلیات و طب
زمرہ:جامعہ لندن کے فضلا
زمرہ:کوئین میری یونیورسٹی آف لندن کے فضلا
زمرہ:برطانوی اطبا
زمرہ:انگریز اطبا
کوٹلہ حاجی شاہ

**کوٹلہ حاجی شاہ** پاکستان کے صوبہ پنجاب کے ضلع گجرات میں ایک چھوٹا لیکن تاریخی مقام ہے۔ یہ تحصیل کھاریاں میں بھگوال یونین کونسل کا حصہ ہے۔

یہ&nbsp;کھاریاں شہر سے شمال مشرق میں 12کلومیٹر کی دوری پر واقع ہے اور اس کی آبادی تقریباً 2,000 افراد پر مشتمل ہے۔ گاؤں کا نام ایک ممتاز مقامی مسلمان صوفی بزرگ بابا جی سید حاجی شاہ صاحب کے نام پر رکھا گیا ہے۔ گاؤں کا سابقہ نام **کوٹلہ ساہدان** ہے،  گاؤں کا سادہ اور روایتی طرز زندگی ہے، زراعت ہی آمدنی کا بنیادی ذریعہ ہے اور اس کے علاوہ کچھ لوگ کام کے لیے بیرونی ممالک بھی گئے ہیں ۔ گاؤں میں ایک مسجد، ایک اسکول، ایک قبرستان ہے۔ گاؤں اپنی مہمان نوازی اور سخاوت کے ساتھ ساتھ کھیلوں خصوصاً کرکٹ اور کبڈی سے محبت کے لیے جانا جاتا ہے۔ گاؤں میں مختلف تہوار اور مواقع منائے جاتے ہیں، جیسے کہ عید میلاد النبی، شب برات، بابا جی حاجی شاہ صاحب کا سالانہ عرس مبارک عیسوی کلینڈر کے مطابق ہر سال 21,22 جون۔ اور بکرمی کلینڈر کے مطابق 07 ، 08 ہاڑ کو منایا جاتا ہے۔

## قریبی دیہات
گاؤں میں برادری اور بھائی چارے کا مضبوط احساس ہے اور ہمسایہ دیہاتوں کے ساتھ اچھے تعلقات برقرار رکھتا ہے۔ قریبی گاؤں میں گولڑہ ہاشم ، شوریاں، بھٹیاں، بھگوال ، جھانٹلہ ، چک بختاور بدھو چک اور ملکہ شامل ہیں۔

## حوالہ جات



زمرہ:پاکستان
زمرہ:پنجاب قبل از تقسیم
زمرہ:ویکی ڈیٹا پر موجود متناسقات
زمرہ:ضلع گجرات کے گاؤں
زمرہ:تحصیل کھاریاں
زمرہ:یونین کونسل بھگوال
نشیب و فراز

ایک **فراز** کسی موج پر واقع ایک ایسا نقطہ ہے جو ایک چکر کے دورانیے میں زیادہ سے زیادہ ہٹاؤ کی قیمت ہے۔ ایک فراز موج کی سطح پر وہ نقطہ ہے جہاں پر واسطے کا ہٹاؤ زیادہ سے زیادہ ہوتا ہے۔ نشیب فراز کا الٹ ہے اس لیے ایک چکر کے دورانیے میں کم سے کم اور سب سے نچلا نقطہ **نشیب** کہلاتا ہے۔
سلیس الفاظ میں کسی موج کے اوپر کے انتہائی مقام کو **فراز** (Crest) اور نیچے کے انتہائی مقام کو **نشیب** (trough) کہتے ہیں۔

## تداخل

ایک جیسی تعدد اور حیطہ کی دو منحنی امواج (sine waves) کے نشیب اور فراز ایک ہی طور (phase) میں ایک دوسرے سے ٹکراتے ہیں یا ایک ایک دوسرے کو قطع کرتے ہیں تو اس کے نتیجے میں تعمیری تداخل (constructive interference) وقوع پزیر ہوتا ہے۔ اس کے نتیجے میں بننے والی موج کی مقدار دوگنی ہو جاتی ہے (موج کی درمیانی جائے وقوع (mean position) سے اوپر اور نیچے)۔
اور جب دو ایک جیسی تعدد اور حیطہ کی امواج کے نشیب، فراز سے اور فراز، نشیب سے خلاف طور (antiphase) یعنی طور سے °180 باہر میں ایک دوسرے سے ٹکراتے ہیں یا ایک دوسرے کو قطع کرتے ہیں تو اس کے نتیجے میں تخریبی تداخل (destructive interference) وقوع پزیر ہوتا ہے۔ اور اس کے نتیجے میں بننے والی موج کا حیطہ صفر ہو جاتا ہے یعنی یہ دونوں امواج ایک دوسرے کے اثر کو زائل کر دیتی ہیں۔
زمرہ:امواج
زمرہ:علم بحریات
گریگ ایل سیمنزا

**گریگ ایل سیمنزا**  امریکی نوبل انعام یافتہ ہیں جو جانز ہاپکنز یونیورسٹی اسکول آف میڈیسن میں طبِ اطفال، تابکاری سلعیات، حیاتی کیمیا، طب اور سلعیات کے پروفیسر ہیں۔ وہ انسٹی ٹیوٹ فار سیل انجینئری میں ویسکیولر پروگرام کے ڈائریکٹر طور پر خدمات سر انجام دیتے ہیں۔ وہ لاسکر ایوارڈ برائے اساسی طبی تحقیق 2016ء یافتہ ہیں۔

وہ HIF-1 کی دریافت کے لیے مشہور ہیں، جو کینسر کے خلیوں کو قلیل آکسیجن والے ماحول کے لیے موزوں بناتا ہے۔ سال 2019ء میں انھیں، ولیم کیلن جونیئر اور پیٹر جے ریٹکلف کو "کہ خلیے آکسیجن کی دستیابی کو کیسے محسوس کرتے اور اسے اپنے موافق بناتے ہیں" کے لیے نوبل انعام برائے فعلیات و طب دیا گیا۔

## حوالہ جات

زمرہ:1956ء کی پیدائشیں
زمرہ:امریکی طبی محققین
زمرہ:امریکی نوبل انعام یافتہ
زمرہ:بقید حیات شخصیات
زمرہ:ریاستہائے متحدہ کی قومی اکادمی برائے سائنس کے ارکان
زمرہ:ڈیوک یونیورسٹی کے فضلا
زمرہ:ہارورڈ یونیورسٹی کے فضلا
زمرہ:بیسویں صدی کے امریکی سائنس دان
زمرہ:ویکی ڈیٹا سے مختلف مختصر وضاحت
زمرہ:نیو یارک شہر کے سائنس دان
ہندوستان کی اساطیری شاعری

**ہندوستان کی اساطیری شاعری**  ان اساطیری شاعری کو کہا جاتا ہے جو بر صغیر میں لکھی گئی ہوں۔ سنسکرت میں काव्य، کاویہ کہتے ہیں۔ راماین اور مہا بھارت اصکا سنسکرت زبان میں لکھی گئی تھیں اور بعد میں دیگر ہندوستانی زبانوں میں ان کا ترجمہ ہوا۔ یہ دونوں دنیا کی قدیم ترین شاعری اور اساطیری شاعری سمجھی جاتی ہے۔

## سنسکرت اساطیری شاعری
راماین اور مہا بھارت ہندو متون کی دو اہم قدیم کتابیں ہیں جو اصلا سنسکرت زبان میں لکھی گئی تھیں۔ ان کے اکثر کردار ہندو مت کے بھگوان ہیں اور یہ بھارت کی ثقافت کا اہم حصہ ہیں۔ ان دونوں میں راوی بھی کہانی کا حصہ ہے۔ بر صغیر کے اکثر مذاہب اور علاقے ان دونوں اساطیری کتابوں سے متاثر ہیں ہیں اور جگہ جگہ ان کے مندر ہیں، ادب و ثقافت میں ان کا گہرا اثر دیکھنے کو ملتا ہے۔ پران بھی اپنے آپ میں ایک شاعری کا مجموعہ ہے جس میں ہندو بھگوانوں اور دیویوں کی داستانیں جمع کی گئی ہیں۔ پران کا تذکرہ اتھر وید میں بھی کیا گیا ہے اور اسے چوتھی وید کے طور پر ذکر کیا گیا ہے۔

## تمل اساطیر
تمل میں کئی اساطیری کہانیاں لکھی گئی ہیں جیسے سیلاپتی کارم، منی میکالئی، سیواکا سنتامنی، ولیا پتی اور کونڈل کیسی وغیرہ۔ چول سلطنت میں کمبن (شاعر) نے 12 ویں صدی میں تمل زبان کی سب سے مایہ ناز کتاب کمبن راماین لکھی۔ اس کی بنیاد والمیکی راماین ہے۔
تمل میں کل پانچ عظیم اساطیری کتابیں ہیں جن میں منی میکالئی اور کندل کیسی بدھ مت کی تعلیمات پر مبنی ہیں، سیواکا سنتامنی اور ولیاپنتی جین مت کی کتابیں ہیں اور سیلاپری کارم عام ہندو مذہب کی ہے۔

## کنڑ اساطیری شاعری
کنڑ کی زیادہ تر اساطیری شاعری جین مت اور لنگایت دھرم سے متاثر ہے۔ اسگ نے وردھمان چرتر 853ء میں لکھی۔ یہ کتاب جین مت کے 24ویں تیرتھنکر مہا ویر کی پہلی سنسکرت زبان میں سوانح عمری ہے۔ حالانکہ ان کی کنڑ زبان کی کتاب کالی داس کی شاعری، کمار سمبھو، کرناٹک کمار سمبھو کاویہ اب مفقود ہے۔ اس عہد کے بہت ہی مشہور شاعر پمپا (902ء-975 ء) ہیں جو کنڑ زبان کے سرخیل شعرا میں شامل ہیں۔ ان کی کتاب وکرم ارجن وجے آج بھی شاہکار مانی جاتی ہے اور کنڑ کلاسیکی کا ایک اہم نمونہ ہے۔ ان کی آدی پران نے آنے والی کنڑ شاعری کے لیے ایک کنیوس ہی تیار کر دیا اور ما بعد کے شاعروں نے اس رنگ میں خوب شاعری کی۔

## ہندی اساطیری شاعری
ہندی زبان کی سب سے پہلی اساطیری شاعری تلسی داس (1543ء–1623ء) کی رام چرت مانس ہے یہ راماین کے طرز پر لکھی گئی ہے۔ یہ کلاسیکی ہندی ادب کا ایک نایاب نمونہ ہے اور اس کتاب کو پڑھنے نے تلسی داس کی شاعری، بیانیہ، اساطیر، نغمگی اور زبان کی پختگی کا اندازہ ہوتا ہے۔ اس نے رام کو ایک مقدس ہستی بنایا اور ہندو مت کے سب سے بڑے بھگوان وشنو کا ایک اوتار بتایا۔ رام ایک مثالی بیٹا، شوہر، بھائی اور رحم دل بادشاہ ہے۔
جدید ہندی ادب میں جے شنکر پرساد کی کامیانی ہے۔ کامیانی کے علاوہ رامدھاری سنگھ دنکر کی کروکشیتر (1946ء)، رسمیراتھی (1952ء)، اروشی (1961ء) نے رزمیہ شاعری کو ہندی میں متعارف کرایا جسے ہاتھوں ہاتھ لیا گیا۔
مدنلال ورما كرانت کی للتا کے آنسو  بھی ایک اساطیری کتاب کا درجہ رکھتی ہے جس میں لال بہادر شاستری کی اہلیہ للتا شاستری اپنے شوہر کی داستان موت بیان کرتی ہے۔

## حوالہ جات

زمرہ:بھارتی شاعری
زمرہ:سنسکرت ادب
زمرہ:ہندوستان میں ادب کی تاریخ
زمرہ:ہندوستانی شعریات
زمرہ:شاعری بلحاظ قوم اور زبان
زمرہ:ویکی ڈیٹا سے مطابقت رکھنے والی مختصر تفصیل
زمرہ:ادب عالیہ
زمرہ:کنڑ ادب
زمرہ:تمل ادب
زمرہ:تیلگو -زبان کا ادب
زمرہ:رزمیہ شاعری
زمرہ:سنسکرت الفاظ اور جملے
آسام ساہتیہ سبھا

**آسام ساہتیہ سبھا** (آسامی زبان:অসম সাহিত্য সভা) بھارت کی ریاست آسام کی غیر سرکاری غیر منافع بخش تعلیمی و ادبی تنظیم ہے۔ اس کی بنیاد 1917ء میں آسامی تہذیب اور آسامی ادب کو فروغ دینے کے لیے رکھی گئی تھی۔ فی الحال اس سبھا کے آسام اور بیرون میں تقریباً ایک ہزار بروشر ہیں۔ اس کا مرکزی دفتر آسام کے تاریخی شہر جورہٹ میں ہے اور ریاست میں متعدد جگہ اس کی شاخیں موجود ہیں۔
## تاریخ
1826ء تک آسام پر اہوم خاندان اور کوچ خاندان کی حکومت رہی۔ 1826ء میں آسام سلطنت برطانیہ کا حصہ ہو گیا اور تب سے ہی یہ بھارت کے سیاسی نقشہ پر نمایاں ہونے لگا۔ حالانکہ آسام ہمیشہ سے ہندوستان کا ایک جز لاینفک رہا ہے۔ 19ویں صدی میں جدید آسامی ادب، آسامی تہذیب اور آسامی زبان کا عروج شروع ہوا۔ 1872ء سے ہی آسامی تہذیب و ثوافت اور زبان و ادب کی ترویج کے لیے کام کیا جانے لگا۔

### آسام ساہتیہ سبھا
**آسام ساہتیہ سبھا** ان کوششوں کا ایک نتیجہ تھا۔ 1917ء میں اس کی بنیاد رکھی گئی اور اسی سال دسمبر میں پدم ناتھ گوہین بورہ کی صدارت میں اس کا پہلا اجلاس ہوا۔ سرت چندر گوسوامی سبھا کے پہلے سکریٹری تھے۔

## ساہتیہ سبھا کے انعقادات

ساہتیہ سبھا کا اجلاس دو سال میں ایک بار ہوتا ہے۔ اس کا پہلا اجلاس شیو ساگر، آسام میں منعقد ہوا تھا۔ اب یہ ایک برا ادبی تہوار ہے جو اپنے آپ میں منفرد ہے۔ ہزاروں کی تعداد میں عوام اور ادب پسند شائقین کا مجمع لگتا ہے جو اپنے ادبی افکار و خیالات ایک دوسرے سے ساجھا کرتے ہیں۔ 2000ء اور 2002ء کے دو سالہ اجلاس کے خصوصی اجلاس جورہٹ اور کلگچھیا میں منعقد ہوئے تھے۔  2015ء کا اجلاس کلیابور، ناگاؤں ضلع میں منعقد ہوا تھا۔ 2017ء کا اجلاس 8 تا 12 فروری 2017ء کو شیو ساگرمیں ہوا تھا۔

## آسام ساہتیہ سبھا پتریکا
**آسام ساہتیہ سبھا پتریکا** (آسامی زبان:অসম সাহিত্য সভা পত্ৰিকা) آسام ساہتیہ سبھا کا رسمی مجلہ ہے۔ اس کا پہلا شمارہ اکتوبر 1927ء میں منظر عام پر آیا تھا۔ چندر بہادربورا مجلہ کے بانی اور پہلے ایڈیٹر تھے۔

## مقاصد
# آسامی ادب، آسامی زبان اور آسامی تہذیب کے فروغ کے لیے کام کرنا۔
# لغت کی اشاعت کرنا، تحقیق و ریسرچ کرنا اور زبانوں، ادب، تہذیب، قبیلہ و نسل وغیرہ پر تحقیقی مقالہ شائع کرنا۔
# قدیمی آسامی تاریخ، زبان و ادب کے متون کو جمع کرنا۔
# ضرورت مند ادبا و لکھاریوں کو مالی مدد فراہم کرنا۔
# ریاست کے فنون، موسیقی اور مجسموں کو فروغ دینا۔
# آسامی زبان و ادب کی تشہیر کے لیے پمفلیٹ اور کتابچے تقسیم کرنا۔
# بین اللسانی ادب و زبان کے آپسی لین دین کو فروغ دین۔
# ایسے کارہائے نمایاں انجام دینا جن سے آسامی زبان، ادب، تہذیب کو جلا ملتی ہو۔

## حوالہ جات

## بہرونی روابط
* رسمی ویب گاہ
* Asom Sahitya Sabha, A contemporary analysis ٹائمز آف آسام۔
* Video Clip of Chandra Kanta Handique Bhawan, Jorhat, Assam

زمرہ:1917ء میں قائم ہونے تنظیمیں
زمرہ:آسام کی تنظیمیں
زمرہ:آسامی ادب
زمرہ:آسامی تہذیب
زمرہ:آسامی زبان
زمرہ:بھارت کی کتابیں شائع کرنے والی کمپنیاں
زمرہ:بھارت میں 1917ء کی تاسیسات
زمرہ:جورہٹ
زمرہ:کامنز زمرہ جس کا ربط ویکی ڈیٹا پر ہے
زمرہ:منظمین زبان
زمرہ:ہندوستانی ادبی سوسائٹیاں
پونا (شاعر)

**پونا **  (کنڑ زبان:ಶ್ರೀ ಪೊನ್ನ) (950ء) کنڑ زبان کے نامور شاعر تھے جن کا تعلق سلطنت راشٹر کوٹ کے راجا کرشن دوم (939ء-968ء) کے دربار سے تھا۔ بادشاہ نے پونا کو “شاعروں کا بادشاہ“ (Kavichakravarthi) کے اعزاز سے نوازا تھا۔ وہ اپنے وقت کے سب سے بڑے کنڑ زبان کے ادیب و شاعر تھے اور کنڑ زبان کے علاوہ سنسکرت میں بھی یکساں مہارت رکھتے تھے۔  پونا کو کنڑ ابد کے 3 ستونوں میں شمار کیا جاتا ہے۔ دیگر دو ادی کوی پمپ اور رن (کنڑ شاعر) ہیں۔ 

اسکالر نیلا کنٹا شاستری کے مطابق پونا کا تعلق وینگی سے ہے جو موجودہ آندھرا پردیش میں واقع ہے۔ بعد میں وہ منیا کھیتا (موجودہ گلبرگہ ضلع)، کرناٹک کی طرف ہجرت کرگئے اور جین مت اختیار کر لیا۔

## حوالہ جات

زمرہ:تاریخ کرناٹک
زمرہ:کرناٹک کے شعرا
زمرہ:دسویں صدی کے ہندوستانی جین شعرا
زمرہ:بھارتی مرد شعرا
زمرہ:کنڑ شعرا
زمرہ:دسویں صدی کے ہندوستانی شعرا
زمرہ:ویکی ڈیٹا سے مختلف مختصر وضاحت
زمرہ:قبول جین مت